kardosdrur/scandi-wiki huggingface dataset:
Adblock

Adblock er en tilføjelse til Firefox, Google Chrome og Safari. Adblock blokerer reklamer på hjemmesider samt annoncer fra Google.

Software
Reklame
Mobilapplikationer
Lydmiksning

Ved lydmiksning indsættes flere forskellige indspillede lyde i en eller flere kanaler, heraf oftest 2-kanal stereo. I denne process reguleres niveauet for styrke og klang af de forskellige instrumenter, og effekter som f.eks. reverb tilføjes. 

Før forekomsten af digital lydmiksning (på engelsk digital audio workstations) blev miksningsprocessen udført ved hjælp af en mikserpult. I dag gør de fleste lydteknikere og selvstændige musikere brug af digitale computerprogrammer (et slangord som på engelsk hedder at "mikse i boksen" – mixing "in-the-box"). Mikserpulten spiller dog stadig en stor rolle under indspilningerne. Ofte bruges disse i forbindelse med de digitale programmer.

Se også 
 Lydmikser

Lydteknologi
Nicklas Carlsson

Nicklas Carlsson (Født 13. november 1979) er en tidligere svensk fodboldspiller, der spillede i forsvaret. Han nåede i karrieren at optræde for IF Brommapojkarna, AIK, IFK Göteborg og IF Brommapojkarna i hjemmelandet samt for danske AGF.

Han startede sin karriere i den lokale Klub Brommapojkarna inden han i en alder af 5 år flyttede til Delsbro med sin familie. Et par år senere kom han tilbage til barndomsklubben, hvor han gik fra ungdomsrækkerne og hele vejen op til seniorholdet.

I 2003 rejste han til danske første division side AGF Århus. Han blev en regelmæssig der indtil vinteren 2004/2005, da han fortalte sin rådgiver at han ønskede at forlade klubben. Hans erklærede ønske var for at kunne spille for sin fars gamle hold. Og i marts 2005 underskrev han en tre-årig kontrakt med AIK

Han blev hurtigt en regelmæssig spiller for den nedrykkede klub i det centrale forsvar.hvor han også blev topscore

I løbet af 2007-sæsonen meddelte AIK at de ikke vil give Nicklas en ny kontrakt, som udløb efter sæsonen Og den 31. oktober underskrev han en treårig aftale med IFK Göteborg, hvor han spillede til 2010-sæsonenn hvor han ikke fik sin kontrakt fornyet. og han skiftede derefter til Brommapojkarna

Eksterne henvisninger 
 Profil på Svenskfotboll.se

Fodboldspillere fra Sverige
Fodboldspillere fra IF Brommapojkarna
Fodboldspillere fra AGF
Fodboldspillere fra AIK Fotboll
Fodboldspillere fra IFK Göteborg
Personer fra Stockholm
Kleine Scheidegg

Kleine Scheidegg ligger i den schweiziske kanton Bern. Kleine Scheidegg er navnet på det bjergpas, hvor banegården af samme navn ligger. I tilknytning til banegården er der opført yderligere et par bygninger, men nogen egentlig by er der ikke tale om.

Pashøjden er 2.061 m.o.h., og passet ligger mellem Eiger og Lauberhorn i Berner Oberland. Passet forbinder Grindelwald med Lauterbrunnental. Kleine Scheidegg betyder 'Lille vandskel' og indikerer, at to forskellige arme af floden Lütschine udgår herfra, nemlig sydpå Weissen Lütschine, og nordpå Schwarzen Lütschine.

Trafikknudepunkt 
I passet ligger jernbanestationen og et hotel, Hotel Bellevue des Alpes, samt et par souvenirbutikker og mindre spisesteder. Jernbanestationen betjener to jernbaner: Wengernalpbahn (indviet 1893) og Jungfraubahn (indviet 1896). Wengernalpbahn har endestationer på begge sider af passet, på nordsiden Grindelwald og på sydsiden Lauterbrunnen i bunden af Lauterbrunnental. Jungfraubahn har endestation i Kleine Scheidegg, hvorfra sporene kort efter (umiddelbart under Eiger-gletsjeren) via en tunnel er ført inde i bjergene Eiger og Mönch for at ende ved Europas højestbeliggende jernbanestation, Jungfraujoch Banegård ved Jungfraujoch.

Sporene 
De to forskellige jernbaneselskaber anvender ikke hinandens spor, idet Jungfraubahn har en sporvidde på 1.000 mm, mens Wengernalpbahns sporvidde er 800 mm. Begge baner er tandhjulsbaner og drives elektrisk, men ved hver sin driftspænding.

Kleine Scheidegg ligger midt på Wengernalpbahn, så der er lavet et trekantet sidespor, delvist ind i bjerget. Herved er det muligt at vende hele togstammen eller dele heraf. Denne konstruktion anvendes, når toget ikke kan køre hele strækningen fx på grund af meget sne.

Billedgalleri

Kildehenvisninger 

 Turistsite fra Kleine Scheidegg

Eksterne henvisninger 

Bjergpas i Schweiz
Berner Oberland
Jernbanestationer i Schweiz
Bjergpas i Alperne
Lake Placid

Lake Placid er en by i Adirondack-bjergene i Essex County, New York, USA. I år 2000 havde byen et indbyggertal på anslået 2.638. 

Lake Placid ligger nær byen North Elba 84 km sydvest for Plattsburgh. Søen Lake Placid (samme navn som byen) udgør sammen med Saranac Lake og Tupper Lake, hvad der kendes som de tre søers region. Lake Placid var værtsby for Vinter-OL 1932 og Vinter-OL 1980.

Eksterne henvisninger 

 Web site of the Lake Placid News
 Lake Placid Olympic Authority 
 Lake Placid Police Department

 
Værtsbyer for vinter-OL
Lake Placid (flertydig)

Lake Placid kan referere til flere emner:
 Lake Placid, værtsby for Vinter-OL i 1932 og 1980
 Lake Placid (sø, New York), en sø nær OL-byen Lake Placid
 Lake Placid, Florida, en by i Florida, USA
 Lake Placid, Queensland, en forstad til Cairns, i det nordlige Qeensland, Australien
 Lake Placid, Texas, en sø i Texas, USA
 Lake Placid, Michigan, en sø i Michigan, USA
 Lake Placid (film), en film fra 1999 med Steve Miner som instruktør
 Lake Placid 2
 Lake Placid 3
 Lake Placid (musikgruppe) - dansk band
Pyroteknik

Pyroteknik er læren om at bruge materialer, der kan undergå en exoterm kemisk reaktion for at producere varme, lys, gas, røg og/eller lyd. Personer med ansvar for sikker opbevaring, håndtering og funktion af pyrotekniske enheder kaldes pyroteknikere.
Pyroteknik inkluderer fremstilling af fyrværkeri, tændstikker, komponenter til airbags i biler og gassprængning i mineindustrien og nedrivning. Desuden kan pyroteknikere også lave special effects i film, sceneshow med ild og nødraketter.

Til at farve ild til eksempelvis fyrværkeri bruges forskellige metaller som f.eks. strontium, barium, kobber, jern og magnesium.

Se også 
 Fyrværkeri

Kemiske processer
Energiteknik
Squaw Valley

Squaw Valley er navnet på flere lokaliteter i USA:

 Squaw Valley, Fresno County, Californien, et byområde i Fresno County, Californien
 Squaw Valley, Placer County, Californien, et byområde i Placer County, Californien, værtsby for Vinter-OL 1960
 Squaw Valley Skisportsområde, lokaliteten for Vinter-OL 1960
 Squaw Valley, Oregon, en dal i Curry County, Oregon
Albertville

Albertville er en fransk Kommune i departementet Savoie i regionen Auvergne-Rhône-Alpes.

Byen var vært for Vinter-OL 1992.

Albertville ligger ved sammenløbet af floderne Arly og Isère. Tarentaise-dalen begynder i Albertville.

Gallery

Kildehenvisninger 
 Kommunedata fra INSEE

Eksterne henvisninger 

 www.albertville.com 

 
Kommuner i Frankrig
Værtsbyer for vinter-OL
Auvergne-Rhône-Alpes
Savoie
Squaw Valley (Placer County, Californien)

Olympic Valley (almindeligvis kendt som Squaw Valley) er en californisk by i Placer County nordvest Tahoe City nær Highway 89 ved Truckee Rivers flodbred. Byen er hjemsted for Squaw Valley Skiområde og var værtsby for Vinter-OL 1960. Det er det mindste sted i verden, der nogensinde har været vært for de olympiske lege.

Post til Squaw Valley skal adresseres "Olympic Valley, CA 96146" for at undgå forveksling med Squaw Valley, Fresno County, Californien i Fresno County.

Kilder

Eksterne henvisninger 

Byer i Californien
Værtsbyer for vinter-OL
Vintersportssteder i USA
Intercity (album)

Intercity er Gnags' syvende studiealbum, udgivet i 1980 på Genlyd. Det er indspillet på New Experimental College i Thy med indspilningsudstyr fra Feedback-studiet, hvor det efterfølgende blev mixet. På Intercity arbejdede Gnags for første gang sammen med en producer i større stil, Robert Hauschild.

Musikken på Intercity videreudviklede new wave-tendenserne fra det forrige album, Burhøns, idet lydbilledet dog var blevet mere gennemsigtigt og mindre agressivt: Guitarerne dominerer mindre på Intercity end på Burhøns; til gengæld har keyboardinstrumenterne fået en mere fremtrædende plads, hvilket f.eks. er tydeligt i titelnummeret og i indledningen til "80'ernes hvide måge". På Intercity gik Peter A.G. Nielsen således gradvist over til at spille keyboard i stedet for bas. Ifølge Deleuran og Knus var det nye, mere kølige lydbillede inspireret af albummet Parallel Lines med det amerikanske band Blondie.

Det kølige musikalske udtryk modsvares af teksterne, der bl.a. beskriver fremmedgørelse og mangel på nærvær i en moderne civilisation. I titelnummeret hedder det f.eks.: "Man snakker ikke så meget sammen / i sådan et intercititog", hvor "flere og flere er åbenlyst trætte af at sku' sidde og se glade ud". I "Alene" er fortælleren "kun sig selv og sig selv", mens "80'ernes hvide måge" ikke kan "finde noget træ at lande i", og fortælleren i "Verden er sindssyg" aldrig har "set så megen splittelse". Man kan også indlæse pessimistiske træk ved nogle af teksterne. I den sidstnævnte sang hedder det bl.a., at "freden er en vakkelvorn bro over det totale sammenbrud", mens "Robotten" i det syvende nummer på pladen fortæller om "livet der dør ud / i takt med jorden der forstener" og præsenterer sig selv som "aldeles meningsløs".

Det sidste nummer, "Rockband på landevejen", beretter om en konkret hændelse, hvor Gnags' bus på vej hjem fra Schweiz gik i stå i tunnellen under Elben ved Hamborg, og hvor politiet trængte ind under den efterfølgende forsinkede koncert i Flensborg.

Numre

Side 1 
 "Intercity" (3:55)
 "Rytmehans" (2:24)
 "Alene" (3:01)
 "De nye indianere" (2:48)
 "Verden er sindssyg" (3:01)
 "Nyt årti" (2:45)
 "Robotten" (3:42)

Side 2 
 "Johnnyboy" (3:47)
 "80'ernes hvide måge" (3:29)
 "Går omkring oppe på månen" (3:33)
 "Hotel Harmonien" (4:26)
 "Rockband på landevejen" (5:34)

Noter

Eksterne henvisninger 
 Discogs – Gnags – Intercity (12-03-2012)
 Intercity på gnags.dk (inkl. tekster)  (12-03-2012)

Album fra 1980
Gnags-album
Keynesianisme

Keynesianisme er en makroøkonomisk tankegang, der er baseret på økonomen John Maynard Keynes' idéer. Keynesianske økonomer mener, at den private sektors beslutninger sommetider fører til ineffektive makroøkonomiske resultater, og derfor anbefaler de aktive politiske reaktioner fra den offentlige sektor, herunder pengepolitiske tiltag fra centralbanken og finanspolitiske tiltag fra regeringen for at stabilisere konjunktursvingninger. Teorierne, der danner basis for keynesianismen, blev første gang præsenteret samlet i Keynes' hovedværk The General Theory of Employment, Interest and Money, der blev udgivet i 1936.

Keynes' ideer kom under den store depression i 1930'erne og vandt stor udbredelse blandt tidens økonomer, da de syntes at kunne forklare krisens årsager og måder at bekæmpe den på mere overbevisende end den hidtidige neoklassiske ortodoksi. Efter 2. verdenskrig blev Keynes' teorier i en periode enerådende inden for makroøkonomi, og som en del af den neoklassiske syntese dominerede de økonomisk tænkning indtil 1970'erne.

Her kom de traditionelle keynesianske tankegange og modeller i stigende grad til kort, både mht. at kunne forklare stagnationen efter oliekrisen i 1973. Samtidig blev de kritiseret af især nyklassikerne for en inkonsistent tankegang (bl.a. den såkaldte Lucas-kritik). Det førte efterhånden til, at den traditionelle keynesianisme kom i miskredit hos mange økonomiske forskere.

Som reaktion herpå opstod i 1980'erne nykeynesianismen, som på flere måder overtog de nyklassiske økonomers metoder og tænkning, men supplerede den med en tro på det centrale i keynesiansk tankegods: At priserne i en økonomi er ret ufleksible på kort sigt og derfor kun tilpasser sig langsomt efter et negativt eller positivt stød. Ifølge nykeynesianerne er økonomien derfor ikke selvregulerende, men præget af forskellige markedsfejl og kræver derfor intelligent politisk indgriben for blandt andet at dæmpe konjunktursvingninger.

I løbet af 1990'erne opstod efterhånden den nye neoklassiske syntese, der fusionerede tanker fra nyklassikere og nykeynesianere og i dag fremstår som hovedindholdet i mainstream-økonomi, som faget undervises i på de fleste læreanstalter. Mens nykeynesianerne således er en del af hovedstrømningen i dag, eksisterer der sideløbende en postkeynesiansk tilgang, der bygger på en mere bogstavelig videreførelse af Keynes' oprindelige tanker og optræder som en klart heterodoks økonomisk tankegang, i opposition til den mere etablerede mainstream.

Se også 
 John Maynard Keynes
 Nykeynesiansk økonomi
 Post-keynesiansk økonomi
 Nykeynesianerne og den nye neoklassiske syntese

Referencer 

Makroøkonomi
Live vol. 1

Live vol. 1 er Gnags' første livealbum, udgivet i 1981 på Genlyd. Det er optaget i Stakladen i Aarhus med indspilningsudstyr fra Sweet Silence Studios (Gnags' eget studie, Feedback, var under ombygning i denne periode). Det er Gnags' sidste plade med Henning Stærk som medlem. Han blev senere samme år erstattet af Mads Michelsen.

Live vol. 1 indeholder fire sange, som tidligere havde været udgivet på en Gnags-plade, nemlig "Rytmehans" (fra Intercity), "Under bøgen" (fra Er du hjemme i aften), "Burhøns" (fra Burhøns) og "For glæden og kærligheden" (fra Det er det). "Vent på mig vent" og "Hva' så skal I prøve" var nye Gnags-numre. "Green leaves" havde været udgivet på Per Chr. Frosts første soloalbum, Ned ad gaden fra 1979, mens "Nøgler til alle" oprindelig blev indspillet til Peter A.G. Nielsens første soloalbum, A.G.'s album - Normalt er han ellers cool fra samme år.

Live vol. 1 blev i 1992 fulgt op af et nyt livealbum, Live vol. 2.

Numre

Side 1 
 "Rytmehans" (3:22)
 "Vent på mig vent" (6:04)
 "Under bøgen" (2:57)
 "Burhøns" (7:49)

Side 2 
 "Green leaves" (4:08)
 "Hva' så skal I prøve" (8:11)
 "Nøgler til alle" (3:19)
 "For glæden og kærligheden" (3:39)

Noter

Litteratur 
 Deleuran, Peter og Jan Knus (1985): Gnags – Kan I høre noget. Aarhus: Forlaget Modtryk

Eksterne henvisninger 
 Discogs – Gnags – Live vol. 1 (12-03-2012)
 Live vol. 1 på gnags.dk  (12-03-2012)

Livealbum fra 1981
Gnags-album
Vauxhall Belmont

Vauxhall Belmont var en personbilsmodel fra den britiske bilfabrikant Vauxhall. Den blev bygget mellem 1985 og 1991 og var en sedanudgave af Vauxhall Astra. Gennem et enestående navn vil man placere bilen over Astra og orientere sig mod hovedkonkurrenten Ford, som også havde positioneret sin konkurrent Orion over Ford Escort.

Da slægtskabet med Astra var tydeligt, og begge modeller udenfor Storbritannien blev solgt som Opel Kadett, valgte man ved modelskiftet i 1991 også i England at forene modelnavnene og kalde begge modeller Astra.

Eksterne henvisninger 

Belmont
Små mellemklassebiler
Forhjulstrukne biler
Biler introduceret i 1985
Biler fra 1980'erne
Biler fra 1990'erne
Gran Concepción

Gran Concepción er et storbyområde i Chile med en befolkning 1,1 million (2010).

Det er det trediestørste storbyområde i Chile efter Santiago og Valpariso storbyområder. Gran Concepción omfatter ti storbykøbstader: Concepción, Talcahuano, San Pedro de la Paz, Penco, Tomé, Coronel, Lota, Chiguayante, Hualqui og Hualpén.

Ekstern henvisning 
 Infome del INE, Chile: Ciudades, Pueblos, Aldeas y Caseríos. 2005 (PDF & ZIP) (spansk)

Chiles geografi
UEFA Champions League finalen 2012

UEFA Champions League finalen 2012 var den sidste kamp i UEFA Champions League 2011-12, den 57. sæson af UEFA Champions League fodboldturneringen. Kampen blev spillet den 19. maj 2012 på Allianz Arena i München, Tyskland, FC Bayern München og 1860 Münchens hjemmebane. Stadionet blev i forbindelse med kampen omtalt som "Fußball-Arena München", da UEFA ikke anerkender sponsorater fra firmaer, der ikke er blandt dets partner-organisationer.

Kampen blev sparket i gang klokken 20:45 lokal tid (CEST) og blev spillet mellem den engelske klub Chelsea og Bayern München fra Tyskland. Det var første gang en Champions League-finale blev spillet på Allianz Arena, der åbnede i 2005. Da Bayern München er en af de to lejere på stadionet, var det også første gang at en Champions League-finalist har hjemmebanefordel. Engelske Chelsea vandt kampen 4-3 efter straffesparkskonkurrence, hvor den ordinære kamp sluttede 1-1, og der ikke blev scoret i den forlænget spilletid. Målscorerne i kampen var Bayern Münchens Thomas Müller, der scorede til 1-0, og Chelseas Didier Drogba, der udlignede til 1-1. Didier Drogba blev senere udnævnt til kampens spiller. Der var 62.500 tilskuere på plads til kampen.

Vinderne (Chelsea) vil spille mod vinderne af UEFA Europa League 2011-12 (Atletico Madrid) i UEFA Super Cup 2012 og også træde ind i semifinalerne i FIFA Club World Cup 2012 som repræsentanter fra UEFA.

Vejen til finalen

Kampen

Detaljer

Referencer

Eksterne henvisninger 

 UEFA Champions League (official website)
 2012 final: Fußball Arena München, UEFA.com

Finalen 2012
2012
FC Bayern München
Chelsea F.C.
Sport i München
Anders Agger

Anders Agger (født 23. oktober 1964) er en dansk journalist og dokumentarist. 

Agger blev student fra Vestjysk Gymnasium i 1983 og senere uddannet journalist via Ringkøbing Amts Dagblad. Han har været ansat ved DR siden 1989. 

Efter flere år på DR Nyheder debuterede han med dokumentaren "Heavy Agger - 14 år senere ...", som var en opfølger til Lars Oxfeldt Mortensens originale film "Heavy Agger" fra 1985. Et indblik i et særpræget heavy-rock-miljø i en lille vestjysk by, der bærer hans navn. Personerne i dokumentaren besøger han igen i Heavy Agger III (2014).  

Med 8 års mellemrum har han portrætteret elever fra Herlufsholm Kostskole (2005 og 2013). Han har udviklet og produceret serierne "Tro, håb og Ikea" (2009), "Kongehuset" (2010) og "Sømanden & Juristen - fortællinger fra et hospice" (2011). Sidstnævnte var et resultat af hans seks ugers ophold på Anker Fjord Hospice som frivillig og hans møde med nogle af hospicets patienter på deres vej til døden.

I 2013 førte Anders Agger os igennem 8 særprægede miljøer i dokumentar-serien Indefra - med Anders Agger. Indefra fortsætter med støt stigende seertal på DR2 frem til 2019. 

Desuden har Agger lavet en række lette sommerprogrammer med tv-kokken Anne Hjernøe, hvor de besøger danske slotte, øer og badehoteller. I 2013 drog de sammen ud i ferielandet og rejste kyststrækningerne rundt. I 2015 var de i Bosnien, hvor de fulgte en ung mand, der, efter at have boet som flygtning i Danmark, vendte tilbage til sin hjemby, Sarajevo, for at gense sin familie og blive gift med sin dansk-iranske kæreste.

Før præsidentvalget i USA i 2016 besøgte han sammen med Hjernøe fire danske familier, bosat i delstaterne Arizona, Michigan, Montana og South Carolina. I 2018 rejste makkerparret igennem Storbritannien for at belyse efterveerne af Brexit. I 2019 beskrev de Mellemøsten via landene Oman, Jordan, Libanon og Israel; det blev sommerens mest sete programserie på DR1.

Udmærkelser 
Han har modtaget KLF, Kirke og Mediers hæderslegat i 2010, Danmarks Radios Sprogpris i 2001 og Liv & Død-pris uddelt af Landsforeningen Liv & Død for Fortællinger fra et hospice i 2011.. I 2017 blev han af sine kolleger kåret til årets vært ved TV-festivalen. I 2021 modtog han Modersmål-Selskabets hæderspris, Modersmål-Prisen.

Kilder 

Journalister fra Danmark
Ansatte i DR
Personer i Kraks Blå Bog
Modtagere af DR's Sprogpris
Personer fra Skjern
Randers Kaserne

Randers Kaserne er en nedlagt hærkaserne i den nordlige ende af Randers. Kasernen er solidt bygget og fremstår i overvejende grad i røde mursten og tegl, opført i en enkel og smuk arkitektur.

Randers Kaserne blev oprindeligt bygget til Jydske Dragonregiment og stod færdig til brug i 1940. Arkitekt var kaptajn Emil Wissum. Under Besættelsen blev kasernen brugt af den tyske besættelsesmagt.

I 1953 overdragedes kasernen til Jydske Ingeniørregiment, som havde hjemme på kasernen frem til 1997, hvor de flyttede til Skive Kaserne og Randers Kaserne blev nedlagt. Allerede i 1972 indgav generalløjtnant G.K. Christensen en såkaldt 'rød betænkning', hvor han anbefalede nedlæggelse af kasernen, men den plan mødte modstand fra bl.a. Forsvarets Civil-Etat. Planerne om at nedlægge kasernen blev derfor skrinlagt frem til 1995. De sidste soldater forlod kasernen 29. august 1997. 

Fra 1997 til 2003 blev en del af den gamle kaserne anvendt til flygtningecenter for kosovoalbanere.

I januar 1998 blev kasernen overdraget fra Forsvaret til statens ejendomsselskab Freja ejendomme med henblik på videresalg. Kasernen har et samlet grundareal på 178.749 m2. og rummer ca. 30 større og mindre bygninger. Freja ejendomme udviklede i 2003 bl.a. i samarbejde med Randers Kommune en masterplan for kasernen og det omkringliggende område. Planen lagde grunden for et kommuneplantillæg, der muliggjorde en fremtidig anvendelse til blandet erhverv, fritidsformål og boliger. Kaserneområdet rummede et udvalg af bygninger og lokaler fra kontorer, der stort set kunne bruges som de var, til garage- og værkstedsbygninger, som kunne ombygges til andre formål.

Kasernen vidersolgtes til By i Byen ApS, der havde planer om at udvikle området til et unikt iværksættermiljø. Randers Kommune anvender i dag en del af bygningerne, blandt andet til jobcenter.

Links 
 Hjemmeside om kasernen

Etableret i 1940
Nedlagte kaserner i Danmark
Kaserne
Awka

Awka (tidigare Oka) er en by i den sydlige del af Nigeria. Den er administrativ hovedby i delstaten Anambra og har omkring 300.000 indbyggere (anslået 2006). Befolkningen hører hovedsagelig til den etniske gruppe igbo.

Området omkring Awka var centrum for Nrikulturen som omkring år 900 fremstillede det tidligste dokumenterede bronzehåndværk i Afrika syd for Sahara.

Eksterne kilder/henvisninger 

Byer i Nigeria
Blændramme

Blændramme også kaldet blindramme eller spændramme er betegnelsen for den ramme som et maleri -lærred opspændes på, inden det kan anvendes.
Blændrammen laves som regel af (billigt) træ men kan alternativt også være lavet af metal. Ordet stammer fra det tyske blendrahmen, – visningsramme.

Der findes forskellige måder til at sikre en korrekt udspænding af lærredet på rammen. Der findes derfor også forskellige afarter ar blændrammer, heriblandt kan nævnes kilerammen, hvis dimensioner kan justeres med kiler i rammens hjørner.

Maleri
Boris Kustodijev

Boris Mikhajlovitj Kustodijev (, ; født 7. marts 1878 i Astrakhan, død 28. maj 1927 i Leningrad) var en russisk maler.

18 år gammel kom han på Petrograd Kunstakademi og lærte under Ilja Repin; hos ham gennemgik han en god skole; han hjalp sin lærer med det kolossale (400 × 877 cm). Det russiske Rigsraads Møde og udførte store partier af det. 

Gennem dette arbejde og sine portrætstudier på egen hånd (bl.a. kultegning af grev Witte) opnåede han snart en betydelig formsikkerhed og dygtighed i portrætmaleriet. Hans mange, bredt anlagte, teknikker sikre portrætter (hans hustru, Warfolotov etc.) bragte ham da også megen anerkendelse; på den baltiske udstilling i Malmö 1914 sås en række karakterfulde store billeder. Portræt af to russiske præster, Irene Kustodijev, det klare harmoniske portræt af kunstnerens datter, det lidt satiriske En Poet. Kustodijev har også givet en del skildringer af russiske folkeliv, markeder, kermesser, kirkegang i landsbyen osv. (på den baltiske udstilling i Malmö sås det brogede Festen i Byen), desuden fremstillinger af nøgen kvindelig skønhed (Perlerne, I Badet m. v.), og med meget held dyrket portrætskulpturen ved livfulde buster.

Galleri

Noter

Eksterne henvisninger 

 

Malere fra Rusland
Salmonsens
Personer fra Astrakhan
Cand.musicae

Cand. musicae (latin: candidatus/candidata musicae) er betegnelsen for en person, der er indehaver af en kandidatgrad i musik.

Den engelske betegnelse er Master of Music.

Uddannelsen kan læses ved Syddansk Musikkonservatorium, Det Kgl. Danske Musikkonservatorium, Nordjysk Musikkonservatorium, Rytmisk Musikkonservatorium eller Det Jyske Musikkonservatorium.

Ekstern henvisning 
 Bekendtgørelse om bachelor-, kandidat- og solistuddannelser ved musikkonservatorierne og Operaakademiet

Kandidater
Videregående uddannelser i Danmark
Kandidatgrader